Publication: Magyar Közlöny
Issue: MK-2001-132 (Year: 2001, Number: 132)
Era: 1990-2004
Section: [1/1993. (I. 13.) AB határozat, ABH 1993, 27., 29.; 77/1995.
Paragraph Index: 804

[1/1993. (I. 13.) AB határozat, ABH 1993, 27., 29.; 77/1995. (XII. 21.) AB határozat, ABH 1995, 390., 395—396.] A központi költségvetési támogatások mértékének az iparűzési adóerő-képességtől való függővé tételével a Kötv. formális, jogi korlátozást nem ír elő, de amennyiben gazdasági kényszert teremt az iparűzési adóerő-képesség mértékének megfelelő, illetőleg azt meghaladó iparűzési adó megállapítására, kétségtelenül korlátozza a helyi képviselő-testületnek az iparűzési adóval kapcsolatos döntési szabadságát. Azonban ez a szabályozás — mivel az adóerőképesség számításánál nem az elérhető teljes iparűzési adóbevételt, hanem az önkormányzatok által elérhető átlagos mértékkel számított iparűzési adóbevételt veszik számításba — az iparűzési adó megállapítása tekintetében sem vonja el az adómegállapítás jogát a helyi önkormányzattól és nem érinti a képviselő-testületet a helyi adók többi fajtája körében megillető döntési szabadságot, nem zárja ki azt, hogy a képviselő-testület önálló felelősséggel döntsön a helyi adók megállapításáról. Ezért ez a korlátozás nem lépi át azt az alkotmányos mércét, amelynek alapján — az önkormányzat döntési szabadságának elvonása miatt — az alkotmányellenesség megállapítható lenne. Mindezek alapján az Alkotmánybíróság álláspontja szerint a Kötv. 22. § (7)—(8) bekezdése és 4. számú mellékletének 1. pontjában foglalt szabályok alkotmányellenessége az Alkotmány 44/A. § (1) bekezdése alapján nem állapítható meg. III. A vitatott rendelkezések alkotmányellenességének bizonyítására minden indítványozó által felhívott alkotmányi rendelkezés, az Alkotmány 44/C. §-a, mely szerint önkormányzati alapjogok korlátozásáról csak a jelen levő képviselők 2/3-ának szavazatával elfogadott törvényben lehet rendelkezni.

Source: https://magyarkozlony.hu/hivatalos-lapok/cb0536f3e2df17ce647c02ccde49cdb6ea820eb2/dokumentumok/8540dae2d6d466396f216430d2c113fa53f0a033/letoltes